Alex Dyer

Alex James Dyer (født 11. juni 1990 i Täby, Sverige) er en montserratisk fotballspiller som spiller for den kuwaitiske klubben Al Tadhamon SC.

Klubbkarriere
Dyer representerte Northampton Town som juniorspiller, og skrev under på sin første profesjonelle kontrakt med klubben i 2007. Dyer fikk sin debut 29. august 2007 i 2-0 tapet i ligacupen mot Middlesbrough, og scoret sitt første mål i 2-1 seieren over Luton Town i samme sesong. 

Dyer var i Northampton Town fram til 12. mai 2010, da han og 5 andre spillere ble løslatt av klubben.
Dyer gikk på prøvespill hos Grimsby Town der han fikk spille en kamp, men imponerte ikke nok til å få kontrakt. Dyer signerte da en kontrakt med Wealdstone i Isthmian League. Dyer fikk 117 kamper og scoret 32 mål for Wealdstone før han signerte en kontrakt med ny opprykka Welling United i National League.

Den 11. desember 2013, signerte Dyer en kontrakt med Östersunds FK.
Dyer fikk sin debut i Superettan 6. april 2014 i 1-0 tapet mot Ljungskile SK.
Dyer fikk sin allsvenskan debut 4. april 2016, i 1-1 kampen mot Hammarby.

I november 2016 signerte han en treårskontrakt med IF Elfsborg. I mars 2019 ble Dyer lånt ut til Lillestrøm til 1. august 2019.

Landslagskarriere
Dyer ble tilgjengelig for å spiller for Montserrats landslag siden hans foreldre kommer derifra.
Han debuterte på landslaget den 15. juni 2011 i ett 5-2 tap for Belize.

Referanser

Eksterne lenker 
 

Montserratiske sportsutøvere
Utenlandske fotballspillere i Norge
Fotballspillere for Northampton Town FC
Fotballspillere for Östersunds FK
Fotballspillere for IF Elfsborg
Fotballspillere for Lillestrøm SK